open-index/open-wikipedia-markdown huggingface dataset:
Villa Lucia

***Villa Lucia*** je slovensko-česká komédia z roku 2023, ktorú režíroval Michal Kollár. V hlavných úlohách si zahrali Juraj Hrčka, Michal Kubovčík, Martin Meľo a Vladimír Černý. Film mal na Slovensku premiéru 9. marca 2023.

## Dej
Akčná až bláznivá komédia s Kubovčíkom, Hrčkom, Černým v hlavných úlohách. Príbeh o prvej láske a poslednej vlámačke ukáže, čo sú dvaja muži schopní urobiť kvôli jednej žene. V jednej vile sa zíde krásna dievčina s dvoma nápadníkmi a partia zlodejov, ktorá vášnivý milostný trojuholník považuje za konkurenčnú partiu.

## Herecké obsadenie

## Fakty a zaujímavosti
* Natáčalo sa v Bratislave a v Rakúsku.
* Villa Lucia je výnimočná náročnou postprodukciou s využitím najmodernejších digitálnych technológií.
* Na konci filmu zaznie upravená verzia skladby *[[Na skle maľovanom]]*.
* O kaskadérske kúsky sa postarala Slovak Action Company.
* Vizuálne efekty pre komédiu robila firma STUDIO 727.

## Referencie

## Externé odkazy
* 
* 
* 
* 
* ''Villa Lucia''  na stránke TV JOJ

Kategória:Filmy z 2023
Kategória:Filmy podľa názvu
Kategória:Slovenské filmy
Kategória:Slovenské filmové komédie
Egyptská libra

náhľad|Bankovka v hodnote 50 libier

**Egyptská libra** (arab.: الجنيه المصري - *aljunayh almisriu*, skratka **EGP** či **LE** alebo **£**) je oficiálna mena Egypta. Delí sa na 100 piastrov (skratka: *PT*, z „piastre tarif“).

Egyptská libra sa takisto používala v Pásme Gazy, predtým ako územie získal Hamás v roku 2007.

## Referencie

## Zdroj

Kategória:Meny v Afrike
Kategória:Ekonomika v Egypte
Mŕtvola musí zomrieť

***Mŕtvola musí zomrieť*** je slovenská čierna komédia z roku 2010 / 2011, ktorú režíroval Jozef Paštéka. V hlavných úlohách si zahrali Miroslav Noga, Peter Marcin, Veronika Žilková. Čierna komédia o tom, čo všetko je človek schopný urobiť pre lásku.

## Dej
Humor, oslava, trocha erotiky a mŕtvola. Čierna komédia sa odohráva v životoch dvoch zamestnancov univerzity. Šéfa a oportunistu Alexandra Pažického (Peter Marcin) a jeho švagra a „podivného“ profesora Krištofa Mitrovského (Miro Noga). Jeho básnické ambície a ideály sa však bijú s jeho pudovosťou, ktorá sa prejavuje najmä v jeho sexuálnom živote.

## Herecké obsadenie

## Fakty a zaujímavosti
* Film sa v skutočnosti nakrúcal už v lete 2008, ale oficiálna premiéra bola až v roku 2011.
* Veronika Žilková až do schvaľovacej projekcie netušila, že kameraman zachytil „úplne všetko“ a chcela záber z filmu odstrániť. Producenti však mali s herečkou podpísaný dodatok zmluvy, v ktorom sa Žilková za 15-tisíc slovenských korún k nahote prepožičala. Žilková peniazmi za ten dodatok zaplatila na konci nakrúcania večierok pre štáb.

## Referencie

## Externé odkazy
* 
* 
* 
* 
* ''Mŕtvola musí zomrieť'' v  SK Cinema
* Fotografie z filmu

Kategória:Filmy z 2010
Kategória:Filmy z 2011
Kategória:Filmy podľa názvu
Kategória:Slovenské filmy
Kategória:Slovenské filmové komédie
Maigret

**Maigret** môže byť:

* fiktívna postava, pozri Komisár Maigret
* francúzsky seriál s Brunom Cremerom z roku 1991, pozri ''Maigret'' (seriál)
* britský seriál s Rowanom Atkinsonom z roku 2016, pozri ''Maigret'' (miniséria)
* francúzsky film z roku 2022, pozri ''Maigret'' (film z roku 2022)
* séria komiksov vydaná vydavateľstvom Lefrancq, pozri Maigret (komiks)
Chľabanský ostrov

**Chľabanský ostrov** () je zalesnený ostrov na ostrihomskom úseku Dunaja s rozlohou 20,767 ha.

## Poloha
Ostrov sa nachádza oproti obci Chľaba, zhruba medzi riečnym kilometrom 1713 a 1711. Tiahne sa v smere východ-západ, jeho dĺžka je asi 1,6 kilometra a šírka sa pohybuje od 100 do 200 metrov. Asi tri kilometre nad ostrovom sa Hron vlieva do Dunaja, ktorý svojimi sedimentmi vybudoval útesové ostrovy. Najväčší z nich je Chľabanský. Vďaka svojim špeciálnym geologickým vlastnostiam nie je väčšina ostrova ponorená ani pri vysokej hladine vody. (Aj keď sa koryto Dunaja okolo mesta v priebehu storočí veľmi zmenilo.)

## História
Ostrov je veľmi bohatý na archeologické náleziská. Počas vykopávok sa našli praveké vidiecke domy, stredoveké pamiatky, kostolík z čias Arpádovcov, okolitý cintorín, základy arcibiskupského sídla a stopy po okolitom sade (pravdepodobne broskyne). Prvá zmienka o ostrove pochádza z roku 1234. Kamenný arcibiskupský dom bol jedinou budovou na ostrove, ktorá prežila tatársky vpád. Daňový súpis z roku 1570 ho spomína ako „lúku ostrova Kis Érsek (Malý arcibiskupský ostrov) veľkému ostrovu a dedine Chľaba“. Ostrov navštívili aj uhorský králi, a tak tu v roku 1270 Štefan V. vydal jeden zo svojich výnosov. 5. októbra 1570 tu predstavitelia Habsburskej ríše a Osmanskej ríše pokračovali v mierových rokovaniach, ktoré však zlyhali pre nedostatok vzájomných ústupkov. Po rozpade Rakúsko-Uhorska pripadol Maďarsku, Komárňansko-ostrihomskej župe.

## Fauna, flóra
Nachádza sa tu jediná volavčia kolónia na Dunajskej zákrute. Na lokalite vo veľkom hniezdia volavky popolavé a kormorány. V určitých rokoch tu hniezdia sokol sťahovavý a rybárik riečny.

## Referencie

Kategória:Ostrovy na Dunaji
Kategória:Ostrovy Maďarska
Kategória:Ostrihom
Bitka pri Starom Sączi

**Bitka pri Starom Sączi** (1288) bola bitka vedená v zime 1288 medzi uhorskými vojskami pod velením vojvodu Juraja Bakšu zo Solivaru a poľskými vojskami a mongolskými vojskami pod velením Nogaja počas tretej mongolskej invázie do Poľska v 13. storočí.

## Predohra
Počas tretej mongolskej invázie do Poľska sa 24. decembra 1287 južná armáda mongolských jednotiek pod velením Nogaja dostala ku Krakovu, čím začalo obliehanie a útok na mesto. Tvárou v tvár tvrdému odporu mešťanov a zlým výsledkom bojov o Krakov vydal Nogaj rozkaz preskupiť jednotky a začať operácie v oblasti Krakova a Sieradzu. Uvoľnenie kruhu vojsk obliehajúcich Krakov využilo krakovské knieža Lešek II. Čierny, ktoré spolu s manželkou Gryfinou a malou družinou utiekol z obliehaného mesta a odišiel do Uhorska, kde hľadal pomoc u uhorského kráľa Ladislava IV.  Kumánskeho.

## Bitka
Zatiaľ čo tatárske jednotky spustošili Krakovskú oblasť, dve veľké kolóny mongolských síl sa pohli smerom na juh. Prvá sa dostala do oblasti Podhalia, kde zviedla bitku na rieke Dunajec s miestnymi horalmi. Druhá smerovala na Stary Sącz, aby ho dobyla. Mesto sa dobre pripravilo na obranu, nazbieralo veľké zásoby potravín a posilnilo svoju obranu rytiermi a roľníkmi. Obliehanie Starého Sączu sa predĺžilo a neprinieslo žiadne hmatateľné výsledky. Časť mongolských vojsk, ktorá podľa všetkého prenasledovala Leška Čierneho, dosiahla Podolínec a vypálila ho. Výsledky medzitým priniesla výprava Leška Čierneho do Uhorska, krakovskému vojvodovi sa podarilo získať pomoc uhorského kráľa. Na výslovný rozkaz kráľa Ladislava IV. Kumánskeho zhromaždil uhorský vojvoda Juraj Bakša zo Solivaru pomerne veľkú jednotku uhorských vojsk a cez Kežmarok a Podolínec sa pohol smerom na Stary Sącz. Uhorské vojská podporované poľskými silami dokonale prekvapili mongolské jednotky a uštedrili im zdrvujúcu porážku, v ktorej padol aj veliteľ mongolskej jednotky. Následne oslobodili „nespočetných zajatcov“. Za úsilie a pomoc Lešek II. Čierny udelil Jurajovi Bakšovi vlastníctvo panstva Wielogłowy pri Starom Sączi.

## Dohra
Porážka mongolských vojsk pri Starom Sączi bola poslednou epizódou počas tretej mongolskej invázie do Poľska. Koncom januára 1288, po neúspešnej výprave a bez vojenských úspechov, sa Nogajova armáda stiahla na územie Haličsko-volynského kniežatstva. Mongolsko - uhorské pohraničné šarvátky trvali do jari 1288, ale k invázii už nedošlo.

## Referencie

## Pozri aj
* Mongolský vpád do Uhorska
* Druhý mongolský vpád do Uhorska
* Mongolský vpád do Európy
* Mongolská ríša
* Zlatá horda

## Zdroj
* 

Kategória:Dejiny Uhorska
Kategória:Bitky v Poľsku
Kategória:Vojny 13. storočia
Kategória:Bitky v 1288
Kovaľov vrch

**Kovaľov vrch** () je vrch v Podbeskydskej vrchovine, krajinnom celku Stredných Beskýd. Leží nad obcou Zákamenné, približne  západne od Námestova. 

## Poloha
Nachádza sa v západnej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Zákamenné. Najbližším sídlom je východne situované Zákamenné, severovýchodne sa nachádza Novoť, juhozápadne Oravská Lesná a severozápadne Soblówka. Vrch patrí do Chránenej krajinnej oblasti Horná Orava.

## Opis
Kovaľov vrch leží na západe strednej časti vrchoviny, v hrebeni, vedúcom z vrchu Ošust () východným smerom na Strakov vrch (). Severne sa nachádzajú Kaňovky (), Veľký kopec (), Malý kopec () a Vlkov vrch (), severovýchodne dominujú Mechy () a Pilsko (), východne leží Kurčinka (), Maršalkov grúň (), Strakov vrch () a Kamenný vrch (), južne Mrzáčka (), Štíbeľ (), Paráč (), Surový vrch (), Rusniačka () a Kohútik () a západne Korčuľa (), Juríková (), Vysoká Magura () a Úšust (). Oblasť patrí do povodia Oravy, resp. jej zdrojnice Biela Orava, do ktorej vodu z južne sa zvažujúcich svahov odvádzajú krátke potoky, zo severných odteká Riečkou do Zásihlianky. Na vrchol nevedie značený turistický chodník. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je však vidieť okolité vrcholy Podbeskydskej vrchoviny, no tiež Oravské Beskydy, Malú Fatru, Oravskú Maguru a Tatry.

## Prístup
Na vrchol nevedie značená turistická trasa, preto prístup je možný neznačenými chodníkmi z okolitých obcí. 

## Referencie

## Pozri aj
* Podbeskydská vrchovina
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Vrchy pod 1000 metrov na Slovensku
Kategória:Vrchy v okrese Námestovo
Kategória:Zákamenné
Charmanli

**Charmanli** () môže byť:

* mesto v Bulharsku, pozri Charmanli (mesto)
* okres v Bulharsku, pozri Charmanli (okres)
Laurie Nunnová

**Laurie Nunnová** (; * máj 1986, Londýn) je anglická scenáristka a dramatička známa vytvorením komediálno-dramatického seriálu *[[Sexuálna výchova (seriál)|Sexuálna výchova]]* pre Netflix.

Nunnová sa narodila v Londýne britskému divadelnému režisérovi Trevorovi Nunnovi a austrálskej herečke Sharon Lee-Hill. Vo veku 14 rokov sa presťahovala do Austrálie. V roku 2007 získala titul BA v odbore film a televízia na Victorian College of the Arts a v roku 2012 magisterský titul zo scenáristiky na National Film and Television School v Anglicku. V roku 2017 sa dostala do užšieho výberu na Bruntwoodovu cenu za *King Brown*, jej prvú celovečernú hru.

## Referencie

## Externé odkazy
* 

## Zdroj

Kategória:Žijúci ľudia
Kategória:Narodenia v 1986
Kategória:Osobnosti z Londýna
Kategória:Britskí televízni scenáristi
Kategória:Anglickí dramatici
Kategória:Absolventi Victorian College of the Arts
Kategória:Absolventi National Film and Television School
Nikdy nehovor nikdy (film z roku 2023)

***Nikdy nehovor nikdy*** je slovensko-česká romantická komédia z roku 2023, ktorú režíroval Braňo Mišík. V hlavných úlohách si zahrali Tomáš Maštalír, Tereza Kostková, Lenka Krobotová a Marek Majeský. Film mal na Slovensku a Česku premiéru 3. augusta 2023.

## Dej
Naďa a Peter sa so svojimi partnermi práve rozvádzajú. Petrova manželka je lekárkou na misiách v Afrike a ich vzťah trpí dlhým odlúčením. Z Nadinho muža Petra sa vykľul záletník, ktorý sa občas zamiluje do niekoho mladšieho. Naďa (Tereza Kostková) a Peter (Tomáš Maštalír) do seba najprv ľahko vrazia autom a vďaka tomu na seba začnú narážať aj ďalej v živote. Z ich rozvíjajúceho sa vzťahu sa potom stane bláznivá jazda dvoch neúplných rodín, ktorá bude výzvou nielen pre nich, ale aj pre ich blízkych priateľov.

## Herecké obsadenie

## Fakty a zaujímavosti
* Natáčanie prebiehalo najmä v roku 2022.
* Pieseň k filmu s názvom „Všetko sa môže stať“ naspieval Pavol Habera.
* V našich končinách prekonal film 300 tisícovú návštevnosť.

## Referencie

## Externé odkazy
* 
* 
* 
* 

Kategória:Filmy z 2023
Kategória:Filmy podľa názvu
Kategória:Slovenské filmy
Kategória:Slovenské filmové komédie
Kategória:České filmy
Kategória:České filmové komédie
Bol raz jeden život

***Bol raz jeden život*** () je francúzsky vzdelávací animovaný televízny seriál z roku 1986.

V našich končinách vznikol v roku 1992 slovenský dabing.

## Dej
Táto séria je určená najmä pre deti, ktoré sú zvedavé, ako funguje ľudské telo.

Hravým spôsobom rozpráva o zložení rôznych typov buniek, biologických tkanív a orgánov, ako aj o ich príslušných funkciách. V celom deji vystupujú postavy, ktoré sú jednotlivé bunky tela.

## Dabing
### 1. dabing - STV

* V slovenskom znení: Ivan Krivosudský (Maestro), Eduard Bindas (starý Columbus), Ľudmila Mandžárová (Globinka), Pavol Topoľský (Hemo), Ján Gallovič (kapitán Pierrot), Tatiana Kulíšková (Psi), Maroš Kramár (poručík Baculko + ďalšie postavy), Oldo Hlaváček (veliteľ protilátok Metro), Peter Rúfus (rozprávač), Richard Stanke (šéf vírusov žltej farby), Ivo Gogál (šéf škodlivých baktérií modrej farby), Michal Gučík, Nataša Kulíšková, Eva Landlová, Katka Šulajová, Vladimír Minarovič, Miroslav Trnavský, Alfréd Swan, Bronislav Križan, Robert Roth, Martin Kaprálik, Roman Pomajbo, Michal Michna, Juraj Lím, Jozef Cút a ďalší.

* Zvuk: Vladimír Vitáloš
* Vedúci produkcie: Karol Kadlečík
* Asistentka réžie: Cecília Baranová
* Strih: Patrik Pašš
* Preklad: Mária Čánová, Oľga Kobelová
* Dramaturgia: Viola Jakubičková
* Text piesne: Ján Štrasser
* Spieva: Marcela Molnárová
* Dialógy a réžia slovenského znenia: Štefan Mandžár
* Vyrobilo: Producentské centrum prevzatých programov, Slovenská televízia Bratislava - 1992

### 2. dabing - DVD

* V slovenskom znení: Milan Bahúl, Dušan Kollár, Peter Veslár, Stanislav Slovák, Claudia Vašeková, Petra Beoková a ďalší

* Spev: Ľuba
* Zvuk: Martin Hořejší
* Produkcia: Leoš Lanči
* Réžia slovenského znenia: Jiří Balcárek
* Vyrobila: Tvorčia skupina Josefa Petráska pre BH Promo

## Diely

## Fakty a zaujímavosti
* V seriáli je dôležitá postava Maestra (Roger Carel). Je to starší muž s dlhou bielou bradou. Maestro prepája všetky ďalšie príbehy zo série, kde vystupuje v rôznych rolách, či už ako nezávislý pozorovateľ, učiteľ alebo ako jedna z hlavných postáv.
* Hudbu k soundtracku a titulky *Hymne à la vie* zložil Michel Legrand a orchestroval Armand Migiani.

## Referencie

## Pozri aj
* *[[Bol raz jeden človek]]* (1978)
* *[[Bol raz jeden vesmír]]* (1982)
* *Bol raz jeden život* (1986)
* *[[Bola raz jedna Amerika]]* (1992)
* *[[Bol raz jeden vynálezca]]* (1994)
* *[[Bol raz jeden objaviteľ]]* (1997)
* *[[Bola raz jedna planéta]]* (2008)

## Externé odkazy

* 
* 
* 
* 
* ''Bol raz jeden život'' vo France TV

Kategória:Francúzske kreslené seriály
Chľabanská plytčina

**Chľabanská plytčina** alebo **Chľabanský nános** () je ostrov na ostrihomskom úseku Dunaja s rozlohou .

## Poloha a popis
Ostrov sa nachádza doluprúdom, južne od Chľabanského ostrova, zhruba na riečnom kilometri 1710. Tiahne sa v smere východ-západ, jeho dĺžka je asi  a šírka sa pohybuje od 20 do 40 metrov. Asi tri kilometre nad ostrovom sa Hron vlieva do Dunaja, ktorý svojimi sedimentmi vybudoval útesové ostrovy.

## Využitie
Ostrov má peknú pieskovú pláž, čo v hojnom počte využívajú dovolenkujúci plaviaci sa na člnoch z Maďarska aj zo Slovenska. Konajú sa tu podujatia na jachtách a motorových člnoch. Povrch tvorí väčšinou piesok miestami tráva a zopár stromov. Počas vysokej hladiny Dunaja býva zaplavovaný.

## Referencie

Kategória:Ostrovy na Dunaji
Kategória:Ostrovy Maďarska
Korčuľa (vrch)

**Korčuľa** () je vrch v Podbeskydskej vrchovine, krajinnom celku Stredných Beskýd. Leží nad obcou Oravská Lesná, približne  západne od Námestova. 

## Poloha
Nachádza sa na západe Podbeskydskej vrchoviny, v jej časti Lesnianska planina. Leží v Žilinskom kraji, v okrese Námestovo a na katastrálnom území obce Oravská Lesná. Najbližším sídlom je na juhovýchodnom úpätí situovaná Oravská Lesná, východne sa nachádza Zákamenné a Novoť, západne Vychylovka a severne Soblówka. Vrch patrí do Chránenej krajinnej oblasti Horná Orava.

## Opis
Korčuľa leží na západnom okraji vrchoviny, v hrebeni, vedúcom východným smerom z Demänovskej Kykuly (). Východne sa nachádza Úšust (), Juríková (), Kovaľov vrch (), Strakov vrch (), Kohútik () a Rusniačka (), južne Paráč (), Surový vrch (), Beskyd (), Javorinka (), Krčmárová () a Grapy (), západne Mrvova Kykula (), Vysoká () a Demänovská Kykula () a severne Svítková (), Talapkov Beskyd (), Bukovina () a Vysoká Magura (). Oblasť patrí do povodia Oravy, resp. jej zdrojnice Biela Orava, do ktorej vodu zo severných svahov odvádza Demänovský potok a z južných Katrenčíkovský potok. Na vrchol nevedie značený turistický chodník. 

### Výhľady
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných lokalít je tak vidieť okolité vrcholy Podbeskydskej vrchoviny, no tiež susedné Kysucké a Oravské Beskydy, Oravskú Maguru a Malú Fatru. 

## Prístup
Na vrchol nevedie značená turistická trasa, preto prístup je možný neznačenými chodníkmi z okolitých osád Oravskej Lesnej. 

## Referencie

## Pozri aj
* Podbeskydská vrchovina
* Lesnianska planina
* Chránená krajinná oblasť Horná Orava
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Tisícovky na Slovensku
Kategória:Vrchy v okrese Námestovo
Kategória:Oravská Lesná
Molotow Coctail

***Molotow Coctail*** je názov tretieho spoločného štúdiového albumu dvojice Noga & Skrúcaný. Tento album v roku 1995 vydalo hudobné vydavateľstvo Ariola.

Autorom ôsmich z jedenástich textov je Stano Gurka, jedenu pieseň otextoval Peter Uličný a dva Daniel Mikletič. Výlučným autorom hudby na albume je Gabo Dušík. Najväčším hitom albumu je skladba „Dievča z Tokia“.

## Zoznam skladieb

## Výroba albumu
* Miroslav Noga, Štefan Skrúcaný – spev, vokály
* Štefan Hegedüs – gitara, klávesové nástroje, programovanie, vokály (10), aranžmány
* Gabo Dušík – vokály (1, 4, 7, 10, 11)
* Mária Melicherová – vokály (1)
* vokálna skupina Trend – vokály (3)
;Produkcia
* Ľuboš Války, Štefan Hegedüs – zvuková réžia
* Gabo Dušík – hudobná réžia
* Richard Sabo – technická spolupráca
* Gabo Dušík – hudobný producent
* Štefan Wimmer – výkonný producent
* Aspera – litografie

## Referencie

Kategória:Hudobné albumy z 1995
Kategória:Hudobné albumy Miroslava Nogu
Kategória:Hudobné albumy Štefana Skrúcaného
Sheriff of London Charity Shield

**Sheriff of London Charity Shield**, tiež známy ako **Dewar Shield**, bola futbalová súťaž, ktorá sa každoročne hrala medzi najlepším amatérskym a najlepším profesionálnym klubom v Anglicku, hoci v roku 1899 sa zúčastnil aj škótsky amatérsky Queens Park. Profesionálna strana bola buď víťazom ligového titulu futbalovej ligy alebo víťazom FA Cupu z predchádzajúcej sezóny, zatiaľ čo amatérov zvyčajne zastupovali Corinthians. Prvý zápas sa odohral 19. marca 1898 po tom, čo ho navrhol Sir Thomas Dewar a schválila ho Futbalová asociácia.

Výťažok z každoročnej hry bol rozdelený do nemocníc a charitatívnych organizácií. Táto hra bola predchodcom FA Charity Shield, dnes FA Community Shield, ktorý sa začal hrať v roku 1908 po odčlenení amatérskeho futbalového zväzu od futbalového zväzu. 

## Zoznam  víťazov
* 1898 **[[Corinthian FC|Corinthians]]**  **[[Sheffield United FC|Sheffield United]]** (zdieľaný)
* 1899 **[[Aston Villa FC|Aston Villa]]**  **[[Queen's Park FC|Queen's Park]]** (zdieľaný)
* 1900 **Corinthians**  Aston Villa
* 1901 **Aston Villa**  Corinthians
* 1902 **[[Tottenham Hotspur FC|Tottenham Hotspur]]**  Corinthians
* 1903 **[[Sunderland AFC|Sunderland]]**  Corinthians
* 1904 **Corinthians**  Bury
* 1905 **[[Sheffield Wednesday FC|The Wednesday]]**  Corinthians
* 1906 **[[Liverpool FC|Liverpool]]**  Corinthians
* 1907 **[[Newcastle United FC|Newcastle United]]**  Corinthians

## Referencie

## Pozri aj
* FA Community Shield

## Zdroj

Kategória:Anglické futbalové súťaže
Kategória:Charitatívne futbalové zápasy
FA Youth Cup

**FA Youth Cup** je futbalová súťaž, ktorú organizuje The Football Association. Súťaže sa zúčastňujú mužstvá do 18 rokov. Zúčastňujú sa ich len hráči, ktorí mali k 31. augustu daného ročníka od 15 do 18 rokov. V súťaži dominujú najmä mládežnícke tímy klubov pôsobiacich v Premier League, no zúčastňuje sa ich cez 400 tímov z celého Anglicka.

Manchester United je najúspešnejším klubom súťaže. Celkovo ju vyhral jedenásťkrát. Aktuálnym držiteľom je West Ham United, ktorý vo finále v roku 2023 porazil Arsenal 5:1.

Súťaž slúžila ako odrazový mostík do seniorského tímu pre mnohých špičkových britských hráčov. Hráči ako George Best, John Barnes, Ryan Giggs, David Beckham, Gary Neville, Frank Lampard, Michael Owen, Steven Gerrard, Jamie Carragher, Joe Cole, Wayne Rooney, Theo Walcott, Daniel Sturridge, Jack Wilshere a Gareth Bale túto súťaž vyhrali, alebo hrali vo finále.

## Prehľad finále

## Tabuľka víťazov

## Rekord návštevnosti
Najvyššia návštevnosť na zápase FA Youth Cup bola 11. mája 2022 keď sa na finálový zápas Manchestru United proti Nottinghamu Forest na Old Trafford prišlo pozrieť 67 492 divákov. United zápas vyhral 3:1.

## Referencie

## Zdroj

Kategória:Anglické futbalové súťaže
FA Premier League 1997/1998

**Premier League 1997/1998** bola 6. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Bolton Wanderers, Barnsley a Crystal Palace. Všetky tri kluby na konci sezóny opäť zostúpili. 

Sezóna sa začala 9. augusta 1997 a skončila sa 10. mája 1998.

Víťazom sezóny sa stal Arsenal, ktorý vyhral svoj prvý titul v Premier League a 11. celkovo. Do Ligy Majstrov 1999/2000 sa spoločne s Arsenalom kvalifikoval ešte Manchester United. Do Pohára víťazov pohárov UEFA sa kvalifikovali Chelsea a Newcastle United. Do Pohára UEFA sa kvalifikovali Aston Villa, Blackburn Rovers, Leeds United a Liverpool.

## Tímy v sezóne 1997/1998

## Tréneri, kapitáni, výrobcovia dresov a sponzori

## Tabuľka

## Štatistiky

### Najlepší strelci

### Najviac asistencií

## Ocenenia

### Mesačné

### Sezónne

### Tím roka

## Pozri aj
* FA Premier League

## Externé odkazy
* Oficiálna stránka

## Zdroj

Kategória:FA Premier League podľa roka
Kategória:Futbal v 1997
Kategória:Futbal v 1998
Lancashire League

**Lancashire League** bol názov dvoch samostatných futbalových súťaží pre kluby so sídlom v severnom Anglicku.

## Lancashire League (1889 až 1903)
Pôvodná Lancashire League bola založená v roku 1889 a bola založená kvôli úspechu futbalovej ligy, ktorá bola založená len rok predtým. Hlavnými ťahúňmi pri formovaní ligy boli funkcionári futbalového klubu Bury, ktorí mali ambíciu založiť regionálnu súťaž, ktorá by bola pre nich a ďalšie kluby odrazovým mostíkom k získaniu miesta vo futbalovej lige.

Hoci väčšina klubov sa nachádzala v grófstve Lancashire, liga nakoniec prijala niekoľko klubov zo susedného Cheshire. Okrem toho zo vzdialenejšej oblasti bol dve sezóny členom ligy aj Workington z Cumberlandu.

Lancashire League mala veľa členských klubov, ktoré sa napokon pridali k futbalovej lige. Patrili medzi ne Accrington Stanley, Blackpool, Bury, Crewe Alexandra, Liverpool, Nelson, New Brighton Tower, Southport Central a Stockport County.

## Víťazi

## Referencie

## Zdroj

Kategória:Anglické futbalové súťaže
Kategória:Futbal v Anglicku
Všechsvätých

**Všechsvätých** môže byť:

* kresťanský sviatok, na Slovensku deň pracovného pokoja, pozri Všetkých svätých
* kedysi samostatná slovenská obec, dnes časť obce Valaliky, pozri pod Valaliky

## Referencie
Francúzska kinematografia

[náhľad|Symbolická [Filmová klapka|klapka s francúzskou zástavou.]]

**Francúzska kinematografia** je pojem zahŕňajúci akúkoľvek sféru francúzskeho filmu. Dôležitý pojem v dejinách nie len francúzskej ale aj celosvetovej kinematografie. S vedcami ako Joseph Plateau a Étienne-Jules Marey, prvotriednymi vynálezcami, ktorých objavy boli zásadné, a s priekopníkmi takými nápaditými ako Alice Guy-Blaché, Émile Reynaud, bratia Lumièrovci, Georges Méliès a Léon Gaumont.

Najvýznamnejšími režisérmi v histórii francúzskej kinematografie sú Jean Renoir, Marcel Carné, François Truffaut alebo Jean-Luc Godard. Ďalšími významnými režisérmi sú René Clair, Jean Cocteau, René Clément, Robert Bresson, Alain Resnais, Jacques Demy, Claude Chabrol, Louis Malle, Jean-Pierre Melville, Bertrand Tavernier, Claude Sautet, Eric Rohmer, André Téchiné, François Ozon či Christophe Honoré.

Okrem vlastného vývoja umožnila francúzska kinematografia mnohým umelcom z Európy a celého sveta prejaviť sa. K významným režisérom francúzskej kinematografie patria slávni režiséri ako Krzysztof Kieślowski, Walerian Borowczyk, Andrzej Żuławski, Gaspar Noé, Anatole Litvak, Michael Haneke, Paul Verhoeven, Otar Iosseliani, John Berry a Roman Polanski. Naopak, režiséri francúzskej kinematografie ako Jean Renoir, Jacques Tourneur, Jean-Jacques Annaud, Jean-Pierre Jeunet, Olivier Dahan, Luc Besson, Francis Veber, Claude Berri, Agnès Varda, Just Jaeckin, Julie Delpy alebo Claire Denis rozbehli úspešné medzinárodné kariéry.

Medzi režisérmi populárnych filmov netreba zabudnúť na mená ako Francis Veber, Claude Zidi, Jean Girault, André Hunebelle, Gérard Oury, Henri Verneuil, Georges Lautner, Philippe de Broca, Yves Robert, Claude Lelouch, Jean-Marie Poiré, Bertrand Blier, Jacques Deray, Claude Pinoteau alebo Bernard Borderie.

Medzi herecké symboly Francúzska patria alebo patrili: Louis de Funès, Brigitte Bardot, Alain Delon, Pierre Richard, Catherine Deneuve, Gérard Philipe, Bourvil, Fernandel, Jean-Paul Belmondo, Jean Marais, Jean Gabin, Yves Montand, Simone Signoret, Coluche, Michel Serrault, Jean Reno, Gérard Depardieu, Philippe Noiret, Patrick Dewaere alebo Lino Ventura.

## Referencie

## Pozri aj
* Francúzska nová vlna

## Iné projekty

## Externé odkazy

* La Cinéma Française
* Universalis
* Britannica
Všetkých svätých

[náhľad|[Fra Angelico, *Kristovi predchodcovia so svätými a mučeníkmi*, tempera na paneli, 20. roky 15. storočia, dnes: National Galery, Londýn]]
**Všetkých svätých** (iné tvary: *Sviatok všetkých svätých*, *Všetkých Svätých*, *Všech svätých* alebo *Všechsvätých*) je kresťanský sviatok pripadajúci na 1. novembra, počas ktorého sa oslavujú všetci známi i neznámi svätci. 

Významný je najmä pre Katolícku cirkev, kde je prikázaným sviatkom. 

Na Slovensku je sviatok dňom pracovného pokoja.

## Dejiny
Presný pôvod sviatku známy nie je. Prvá zmienka o sviatku podobného charakteru pochádza zo 4. storočia z hymny Efréma Sýrskeho, v ktorej píše o oslavovaní mučeníkov z Edessytoto oslavovanie pripadalo na 13. mája. Neskoršie zmienky z rôznych iných miest (i z Východu, i zo Západu) hovoria už o oslavovaní všetkých mučeníkovtieto sviatky sa slávili v nedeľu po Turícoch. V Ríme je zo 7. storočia tiež doložené oslavovanie všetkých mučeníkov, ktoré pripadalo na 13. mája, podobne ako pôvodný východný sviatok. 

[náhľad|Oslava sviatku Všetkých svätých, Cintorín Svätého Kríža, [Gniezno, Poľsko, 2017]]
Priblíženie sa k dátumu 1. novembra podľa niektorých zdrojov nastalo za pontifikátu pápeža Gregora III., ktorý 1. novembra dal v Bazilike svätého Petra zasvätiť kaplnku na počesť „všetkých svätcov“. Podľa odlišných zdrojov presný dátum zasvätenia však známy nie je, iné zdroje hovoria o 12. apríli. Definitívny presun sviatku na 1. novembra sa udial až za pontifikátu pápeža Gregora IV. v roku 835.

## Súčasnosť
Sviatok Všetkých svätých je štátnym sviatkom alebo dňom pracovného pokoja v mnohých krajinách, najmä krajinách Západu ako Francúzsko, Rakúsko, Belgicko aj Slovensko. Oslavuje sa ale aj v niektorých afrických krajinách ako je napr. Pobrežie Slonoviny alebo Kongo.

## Referencie

## Iné projekty

Kategória:Kresťanské sviatky
Kategória:1. november
Kategória:Liturgický rok
Anna Popplewellová

**Anna Popplewellová** (; * 16. december 1988, Londýn, Anglicko, Spojené kráľovstvo) je anglická herečka, známa vďaka postave Susan Pevensie, v sérii fantasy filmov *Letopisy Narnie* (2005 – 2008).

## Detstvo a mladosť
Popplewellová je najstaršia z troch detí. Je dcérou sudcu odvolacieho súdu Andrewa Popplewella a Debry Lomas, dermatologičky, ktorá študovala na Newnham College Cambridge. Popplewellová sa narodila sa v Londýne. Jej súrodencami sú herečka Lulu Popplewell a Freddie Popplewell. Jej starý otec z otcovej strany, Sir Oliver Popplewell, je bývalý sudca a jej strýko je bývalý hráč kriketu Nigel Popplewell.

Navštevovala North London Collegiate School. V roku 2007 bola prijatá na Oxfordskú univerzitu, kde študovala anglický jazyk a literatúru.

## Kariéra
Herectvu sa venuje od šiestich rokov. Ako dieťa navštevovala herecké kurzy na Allsorts Drama School. Jej prvá herecká skúsenosť v televízii prišla v roku 1998, vo filme *Francúzova zátoka* a o rok neskôr vo filme *Mansfieldske sídlo*. V roku 2000 si zahrala vo filme *Malý upír* (2000).

Jej prvá veľká rola bola vo filme *Letopisy Narnie: Lev, čarodejnica a šatník* z roku 2005, kde stvárnila Susan Pevensieovú. Svoju rolu si zopakovala v pokračovaní *Letopisy Narnie: Princ Kaspian* (2008) a *Letopisy Narnie: Dobrodružstvá lode Ranný pútnik*.

V roku 2013 sa pripojila k hereckému obsadeniu televízneho seriálu *Kráľovstvo*. Natáčanie prebiehalo v Írsku a Kanade a účinkovala v televíznom seriály až do roku 2016.

Od roku 2018 Popplewellová nahovorila niekoľko audiokníh. V roku 2023 si zahrala vo filme *[[Mníška 2]]*.

## Súkromný život
Od roku 2005 chodila so svojim kolegom z natáčania série fantasy filmov *Letopisy Narnie*, Williamom Moseleyom. Vzťah sa skončil rozchodom v roku 2007. 14. mája 2016 v Londýne sa po niekoľkých rokoch vydala za Sama Cairda.

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické divadelné herečky
Kategória:Detskí herci
Kategória:Rozprávači audiokníh
Kategória:Osobnosti z Londýna
Full Members Cup

**Full Members Cup** (sponzorské názvy **Simod Cup** alebo **Zenith Data Systems Cup**) bola anglická pohárová súťaž vo futbale, hraná v rokoch 1985 – 1992. Jej účelom bolo zaplniť voľné termíny a prilákať divákov na štadióny potom, čo boli anglické kluby vylúčené zo súťaží UEFA v dôsledku tragédie na štadióne Heysel. Turnaja sa mohli zúčastniť plní členovia ( *full members*, odtiaľ názov) English Football League, teda tímy hrajúce v dvoch najvyšších ligových súťažiach, nikdy však do neho nezasiahli všetci pozvaní (Arsenal, Liverpool, Manchester United a Tottenham Hotspur nehrali Full Members Cup ani raz). Formát súťaže bol vyraďovací na jeden zápas s predkolami alebo kvalifikačnými skupinami, rozdelenými na severnú a južnú sekciu. Rekordná účasť bola 41 klubov v roku 1992. V sezóne 1985/86 sa tiež hral Football League Super Cup, v ktorom nastúpilo šesť mužstiev, ktoré sa kvalifikovali do európskych pohárov.

## Finálové zápasy

* 1986 – Chelsea  Manchester City 
* 1987 – Blackburn Rovers  Charlton Athletic 
* 1988 – Reading  Luton Town 
* 1989 – Nottingham Forest  Everton 
* 1990 – Chelsea  Middlesbrough 
* 1991 – Crystal Palace  Everton 
* 1992 – Nottingham Forest  Southampton 

## Referencie

## Zdroj

Kategória:Zaniknuté futbalové súťaže
Kategória:Anglické futbalové súťaže
No problem!

***No problem!*** je názov štvrtého spoločného štúdiového albumu dvojice Noga & Skrúcaný. Tento album v roku 1997 vydalo hudobné vydavateľstvo BMG Ariola.

Autorom textov všetkých dvanástich nahrávok (aj s bonusom) je Stano Gurka. Hudbu k desiatim skladbám na albume zložil Gabo Dušík, autorom dvoch skladieb je Peter Farnbauer.

## Zoznam skladieb

## Výroba albumu
* Miroslav Noga, Štefan Skrúcaný – spev, vokály
* Peter „Fambi" Farnbauer – gitary, klávesové nástroje, aranžmány
* Martin Malachovský (8), Sisa Sklovská (9), Zuzana Kvassayová (5) – spev
* Peter Štrpka – pozauna (7)
* Eduard Čepiga – trúbka (7)
* Gabo Dušík – vokály (1, 9, 11, 12)
;Produkcia
* Ján Machút – zvuková réžia, mixovanie, mastering
* Gabo Dušík – hudobná réžia
* Desana Dudášová – fotografie
* MAKstudio – dizajn

## Referencie

Kategória:Hudobné albumy z 1997
Kategória:Hudobné albumy Miroslava Nogu
Kategória:Hudobné albumy Štefana Skrúcaného
Mrzáčka

**Mrzáčka** () je vrch v Podbeskydskej vrchovine, krajinnom celku Stredných Beskýd. Leží nad obcou Hruštín, približne  juhozápadne od Námestova. 

## Poloha
Nachádza sa v južnej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Hruštín. Najbližším sídlom je severne situovaná Lomná a východne ležiaci Hruštín, severozápadne sa nachádza Oravská Lesná, severne tiež Zákamenné a Krušetnica, východne Vasiľov, Babín a Hruštín a juhozápadne Zázrivá. Vrcholom prechádza hranica Chránenej krajinnej oblasti Horná Orava.

## Opis
Mrzáčka leží na juhu vrchoviny, v hrebeni, vedúcom východným smerom z Príslopca () na Galanky (). Severne sa nachádza Požehov (), Zhoreliská (), Kýčera () a Vráta (), východne Galanky (), Surový (), Budín (), Šubovka () a Čistý grúň (), južne Príslop (), Mokradská hoľa (), Čierny vrch () a Feračová () a západne Príslopec (), Paráč () a Štíbeľ (). Západné a severné časti hrebeňa odvodňuje potok Lomnica do Bielej Oravy, voda z južných a východných odteká potokom Predalka do Hruštínky. Vrcholom vedie značený turistický chodník. 

### Výhľady
Vrchol i hrebeň pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je však vidieť okolité vrcholy Podbeskydskej vrchoviny, no tiež susedné Oravské Beskydy a Oravskú Maguru. 

## Prístup
* po  zelenej turistickej trase po hrebeni:
** od severovýchodu z Lokce cez rázc. Vasiľovská kaplnka a Galanky ()
** od západu z Príslopca () cez Držatín ()
* po  modrej značke z Vasiľova cez rázc. Vasiľovská kaplnka
* po  žltej značke z Krušetnice cez Surový () a rázc. Vasiľovská kaplnka 

## Referencie

## Pozri aj
* Podbeskydská vrchovina
* Chránená krajinná oblasť Horná Orava
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Tisícovky na Slovensku
Kategória:Vrchy v okrese Námestovo
Kategória:Hruštín
Peklo (prítok Holumnického potoka)

**Peklo** je potok v regióne severný Spiš v Prešovskom kraji v okrese Kežmarok na území obce Ihľany v juhovýchodnej časti katastrálneho územia *Stotince*. Je pravostranným prítokom Holumnického potoka v povodí Popradu. Je vodným tokom V. rádu. Číslo hydronyma: 3-01-03-1158. Nachádza sa v geomorfologickom celku Levočské vrchy. Má dĺžku .

## Prameň
Pramení na území obce Ihľany na južnom svahu vrchu Ihla s  v nadmorskej výške  v lesnom extraviláne v časti obce *Stotince* vo východnej časti katastrálneho územia *Stotince* v okrese Kežmarok v Prešovskom kraji.

## Opis toku
Od prameňa tečie západným smerom cez lesný extravilán obce Ihľany, mení smer na juhozápad, ľavým brehom obmýva úpätie lesa *Polomka*, skrúca sa na juh a juhovýchod, pravým brehom obmýva vrch a les *Brezovec* s  Mení smer na juh, priberá ľavostranný bezmenný prítok, od sútoku až po svoje ústie tvorí hranicu medzi katastrálnym územím (časťou obce) *Stotince* a katastrálnym územím (časťou obce) *Majerka* v obci Ihľany. Ľavým brehom obmýva úpätie lesa *Peklisko*, v  ústi do Holumnického potoka ako jeho pravostranný prítok v povodí Popradu. Pramení, preteká a ústi na území obce Ihľany v priestore geomorfologického celku Levočské vrchy, geomorfologického podcelku Levočská vysočina.

## Pôvod názvu
Názov vodného toku má pôvod v názve lesa *Peklisko*, úpätím ktorého preteká, aj keď nemožno vylúčiť opačný postup pomenovacieho procesu, t. j. že prvotne bol pomenovaný potok a sekundárne les. Celá oblasť je bohatá na toponymá zo slovného základu *peklo* alebo *uhlie* čo svedčí o intenzívnej ekonomickej exploatácii lesných celkov v stredoveku s cieľom produkcie drevného uhlia a smoly. Z apelatíva *peklo* bolo jeho prenesením bez zmeny na potok utvorené jednočlenné toponymum *Peklo* ako súčasť početnej skupiny názvov v slovenskej toponymii, najmä hydronymii. Motivácia pomenovania dotknutých geografických objektov je spojená s významom *objekt spájaný s produkciou drevného uhlia a smoly*. Porovnaj aj apelatívum *peklina* vo význame *vyhĺbená jama pred pecným otvorom na výrobu smoly a drevného uhlia*. Produkcia drevného uhlia ako jedného z produktov rozkladu dreva za vysokých teplôt bez prístupu alebo s obmedzeným prístupom vzduchu mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Hydronymum *Peklo* bolo štandardizované v roku 1988. V dnešnej slovenskej hydronymii hydronymum *Peklo* nie je jedinečným názvom (november 2023).

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Kežmarok
Kategória:Vodné toky v Levočských vrchoch
Kategória:Ihľany
Bitka pri Mogyoróde

**Bitka pri Mogyoróde** bolo vojenské stretnutie medzi uhorským kráľom Šalamúnom I. a jeho bratrancami a rivalmi, nitrianskym kniežaťom Gejzom a biharským kniežaťom Ladislavom. Gejza a Ladislav v bitke dosiahli rozhodujúce víťazstvo, zosadili Šalamúna z trónu a Gejza sa stal uhorským kráľom Gejzom I. Bitka sa odohrala 14. marca 1074 pri dedine Mogyoród, v dnešnej peštianskej župe v Maďarsku. Išlo o vyvrcholenie dlhoročných sporov o uhorskú korunu, ktoré v zásade trvali už od smrti prvého uhorského kráľa Štefana I. v roku 1038. Jediný syn Štefana I. Imrich zahynul počas lovu v roku 1031 a tak prvý uhorský panovník umrel bez priameho mužského potomka 

## Predohra
Po smrti uhorského kráľa Bela I. v roku 1063 vtrhol do Uhorska nemecký kráľ Henrich IV. a zamedzil Belovmu synovi Gejzovi nástup na uhorský trón. Gejza so svojim mladším bratom Ladislavom museli utiecť do Poľska a Henrich na uhorský trón dosadil ich bratranca Šalamúna. V roku 1064 sa spolu Šalamún a Gejza na čas zmierili, od roku 1072 sa ale medzi nimi objavili rozpory. Po sérii ťažení namierených proti Byzantskej ríši, ktoré viedli vojvodovia Gejza a Ladislav, Šalamún zatrpkol a cítil sa nedocenený kvôli ich úspechu v poli. To vyvolalo početné kroky kráľa proti nim a viedlo až k boju. Bitke predchádzala bitka pri Kemeji 26. februára 1074, kde Gejza mal k dispozícii len biharské oddiely, ktorých časť ho navyše zradila a Šalamún I. Gejzu porazil.
Gejza sa stiahol do Nitrianska, kde sa spojil s moravskými vojskami olomouckého kniežaťa Ota I. Pekného, odovzdal zvyšky biharských oddielov Ladislavovi a sám sa postavil na čelo nitrianskych vojsk.

## Bitka
Kráľ Šalamún postupoval od Biharska, nitrianske oddiely prichádzali cez Vacov a Cinkotu, aby sa obe vojská postavili proti sebe pri Mogyoróde.

[náhľad|Miniatúra zobrazujúca župana [Vid (župan)|Vida ako nahovára kráľa Šalamúna proti Gejzovi I., ktorý má v úmysle prijať byzantských vyslancov, Viedenská maľovaná kronika, 13581370, dnes Országos Széchényi Könyvtár, Budapešť]]
Dubnická kronika podáva podobný opis bitky, nespomína ale explicitne nitrianske a biharské pluky.
Poľská Gallova kronika - Gestá principum Polonorum bitku nespomína, ale podľa nej sa boja o uhorský trón zúčastnilo priamo aj poľské knieža Boleslav:

## Dohra
Šalamún sa aj napriek porážke so stratou trónu nezmieril a za pomoci Henricha IV.. sa snažil situáciu zvrátiť. To sa mu ale nepodarilo. Uznal až vládu Gejzovho nástupcu Ladislava I. roku 1077. Formálne abdikoval až roku 1081.

## Referencie

Kategória:Bitky v Uhorsku
Kategória:Bitky stredoveku
Kategória:Dejiny Slovenska
Kategória:Dejiny Uhorska
Kategória:Bitky v 1074
Noskrudamus

***Noskrudamus*** je názov piateho spoločného štúdiového albumu dvojice Noga & Skrúcaný. Tento album v roku 1999 vydalo hudobné vydavateľstvo BMG Ariola.

## Zoznam skladieb

## Výroba albumu
* Miroslav Noga, Štefan Skrúcaný – spev, vokály
* Peter Uherčík – akustická gitara (1, 8, 13, 14), elektrická gitara (8)
* Peter Farnbauer – elektrická gitara, akustická gitara, programovanie, aranžmány (1, 2, 6, 10, 13, 15)
* Bud Kroagis – vokály (7, 10, 13)
* Dievčenský bratislavský zbor, dirigent Gabriel Rovňák – vokály (15)
;Produkcia
* Ján Machút – zvuková réžia, mixovanie, mastering
* Gabriel Dušík – hudobná réžia
* Gabriel Brogyanyi – fotografie
* Gibon s.r.o. – dizajn

## Referencie

Kategória:Hudobné albumy z 1999
Kategória:Hudobné albumy Miroslava Nogu
Kategória:Hudobné albumy Štefana Skrúcaného
Steve Heighway

**Stephen Derek „Steve“ Heighway** (* 25. november 1957, Dublin, Írsko) je bývalý írsky futbalista. Hrával na pozícii záložníka.

## Hráčska kariéra
Za írsky národný tím odohral 34 zápasov. Za seniorskú reprezentáciu debutoval 23. septembra 1970 proti Poľsku.

S Liverpoolom vyhral trikrát Pohár majstrov európskych krajín (1976/77, 1977/78, 1980/81), dvakrát Pohár UEFA (1972/73, 1975/76) a v roku 1977 aj Superpohár UEFA. Päťkrát sa s Liverpoolom stal majstrom Anglicka (1972/73, 1975/76, 1976/77, 1978/79, 1979/80), raz získal FA Cup (1973/74).

V roku 1977 sa v ankete Zlatá lopta, ktorá hľadala najlepšieho futbalistu hrajúceho v Európe, umiestnil na desiatom mieste. Vo fanúšikovskej ankete *100 Players Who Shook The Kop* z roku 2006, ktorá hľadala najlepšieho hráča v histórií klubu sa Steve umiestnil na 23. mieste. V tej istej ankete z roku 2013 sa umiestnil na 37. mieste.

## Po skončení kariéry
Heighway sa neskôr stal riaditeľom akadémie v Liverpoole a to v období, keď klub vyprodukoval talenty ako Steven Gerrard, Steve McManaman, Robbie Fowler a Jamie Carragher. V roku 2007 odišiel do dôchodku, ale neskôr sa do liverpoolskej akadémie vrátil a prijal konzultačnú funkciu, ktorú zastával až do opätovného odchodu do dôchodku v roku 2022.

## Úspechy

### Hráčske
* Football League First Division (5): 1972–73, 1975–76, 1976–77, 1978–79, 1979–80
* FA Cup (1): 1973–74
* EFL Cup (1): 1980–81
* FA Charity Shield (4): 1974, 1976, 1977 (shared), 1979
* Pohár majstrov európskych krajín (2): 1976–77, 1977–78
* Pohár UEFA (2): 1972–73, 1975–76
* Superpohár UEFA (1): 1977

### Ako riaditeľ akadémie
* FA Youth Cup (3): 1996, 2006, 2007

## Referencie

## Zdroj

Kategória:Írski futbalisti
Kategória:Hráči Liverpool FC
Kategória:Futbaloví stredopoliari
Kategória:Osobnosti z Dublinu
Ronnie Whelan

**Ronald Andrew Whelan** (* 25. september 1961, Dublin) je bývalý írsky futbalista. Hral v zálohe alebo v obrane a pätnásť rokov pôsobil v tíme Liverpool FC.

## Hráčska kariéra
Začínal v dublinskom Home Farm FC, záujem o neho mal Manchester United FC, kde sa však nepresadil do prvého tímu. V roku 1979 podpísal zmluvu s Liverpoolom. Zažil s ním úspešnú éru, kedy klub získal ligový titul v rokoch 1982, 1983, 1984, 1986, 1988 a 1990, vyhral FA Cup 1986 a 1989, EFL Cup 1982, 1983 a 1984 a Pohár majstrov európskych krajín v sezóne 1993/1884 . V sezóne 1988/89 bol kapitánom mužstva. V roku 2006 ho liverpoolskí fanúšikovia vo svojom hlasovaní zaradili medzi sto najprínosnejších hráčov v histórii klubu.

## Reprezentačná kariéra
Reprezentoval Írsko na mládežníckej úrovni, v seniorskom tíme debutoval v roku 1981 proti Československu. Odohral 53 reprezentačných zápasov a strelil v nich tri góly. Štartoval na majstrovstvách Európy vo futbale 1988, kde bol proti Sovietskemu zväzu autorom pozoruhodného gólu, keď umiestnil z voleja do siete dlhý áut od Micka McCarthyho. Zúčastnil sa tiež na majstrovstvách sveta vo futbale 1990, kde Íri postúpili pri svojom debute na šampionáte do štvrťfinále, a na majstrovstvách sveta vo futbale 1994, kde skončili ako osemfinalisti.

## Po skončení kariéry
Po ukončení hráčskej kariéry bol trénerom v kluboch Southend United FC, Panionios GSS, Olympiakos Nicosia a Apollon Limassol. Pôsobí aj ako futbalový expert pre Raidió Teilifís Éireann.

## Osobný život
Pochádza z futbalovej rodiny; jeho otec Ronnie Whelan Sr. bol futbalistom St Patrick's Athletic FC a nastúpil aj za írsku reprezentáciu.

## Úspechy
**Liverpool**
* Football League First Division: 1981–82, 1982–83, 1983–84, 1985–86, 1987–88, 1989–90
* FA Cup: 1985–86, 1988–89, 1991–92
* EFL Cup: 1981–82, 1982–83, 1983–84
* FA Charity Shield: 1982, 1986, 1988, 1989, 1990
* Pohár majstrov európskych krajín: 1983–84
* Football League Super Cup: 1985–86
* Dubai Super Cup: 1986–87

## Referencie

## Zdroj

Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Liverpool FC
Kategória:Futbaloví stredopoliari
Kategória:Írski futbalisti
William Barclay

**William Edward Barclay** (*14. jún 1857 Dublin, Írsko – † 30. január 1917, Liverpool, Anglicko) bol prvým trénerom Evertonu a zároveň prvým trénerom Liverpoolu, kde spolupracoval s riaditeľom klubu Johnom McKennom.

Jeho čas v Evertone bol krátky a trval len 22 zápasov. Keď väčšina Evertonu opustila Anfield, aby sa presťahovala do účelovo vybudovaného Goodison Parku, Barclay bol jedným z ľudí, ktorí zostali, aby vytvorili nový klub, z ktorého sa nakoniec stal Liverpool FC.

Zatiaľ čo v sezóne 1893–94 vyhral s klubom ligový titul v druhej divízii a postúpil do prvej divízie v nasledujúcej sezóne klub hneď zostúpil. Vo svojej poslednej sezóne ako tréner Liverpoolu Barclay opäť klub doviedol k ligovému titulu v druhej divízií a to v sezóne 1985/1986.

Barclay tiež slúžil dve obdobia ako predseda Liverpoolu a pracoval pre Futbalovú asociáciu .

Barclay bol jedinou osobou, ktorá viedla Liverpool aj Everton až do vymenovania Rafaela Beníteza za trénera Evertonu v roku 2021.

## Referencie

## Zdroj

Kategória:Tréneri Liverpool FC
Azúrová

náhľad| Azúrová obloha

**Azúrová** je sýto modrá farba, modrá čistej (bezoblačnej) oblohy, *blankytná*. Slovo „azúr“ je orientálneho (perzského) pôvodu od „azúrového kameňa“, latinsky lapis lazuli, drahokam, ktorý obsahuje tmavo modrý nerast lazurit. Pigment získavaný mletím tohto kameňa sa nazýva **ultramarín** (z lat. „modrejší ako more“).

Azúrová farba oblohy vzniká Rayleighovým rozptylom slnečného svetla v zemskej atmosfére.

## Referencie

## Pozri aj
* Azúrová ulica

## Iné projekty

## Zdroj

Kategória:Farby
Život je karneval

***Život je karneval*** je názov šiesteho spoločného štúdiového albumu dvojice Noga & Skrúcaný. Tento album v roku 2002 vydalo hudobné vydavateľstvo Forza Music.

## Zoznam skladieb

## Výroba albumu
* Miroslav Noga – spev, vokály (1 – 7, 9 – 11)
* Štefan Skrúcaný – spev, vokály (1 – 5, 7 – 11)
* Peter Farnbauer – akustická a elektrická gitara (8), klávesové nástroje (9 – 11), aranžmány
* Gabriel Dušík –  klávesové nástroje (1 – 8), vokály (2), aranžmány
;Produkcia
* Gabo Dušík – hudobná réžia
* Ján Machút – zvuková réžia, mixovanie, mastering
* Martin Vrabko – fotografie
* Gibon s.r.o., Grafické Štúdio – dizajn

## Referencie

Kategória:Hudobné albumy z 2002
Kategória:Hudobné albumy Miroslava Nogu
Kategória:Hudobné albumy Štefana Skrúcaného